március 17.

nagyböjt VI. csütörtök hajnali szolgálatán

***A pap a szentélyt csendben megtömjénezi, majd a királyi ajtó előtt énekli:***

Dicsőség a szent, egyvalóságú, elevenítő és feloszthatatlan Három­ságnak, mindig, most és mindenkor és örökkön-örökké. Ámen.

***Hexapszalmosz, nagy ekténia, „Isten az Úr…” helyett „Alleluja”, majd pedig:***

***Tropárok, 1. hang.***

A TESTNÉLKÜLI ERŐK testben való megjelenése **ál**tal \* szellemi és természetfölötti belátásra **te**szünk szert, \* s a háromszemélyű istenség megvilágosítását fel**fog**va \* a háromszorszent ének dal**la**mára \* kerubok módjára így ki**ál**tunk: \* Szent, szent, szent vagy, Iste**nünk**, \*’ apostolaidnak közbenjárása által, s üdvö**zíts** engem, Uram!

Dicsőség…

AZ ÖSSSZES MENNYEI ERŐKKEL **e**gyütt \* kerubok módjára így zengünk a magasságban **le**vőnek \* a háromszorszent dicséretet zenge**dez**ve: \* Szent, szent, szent vagy, Iste**nünk**, \*’ összes szentjeidnek imái által **ir**galmazz nekünk!

Most és…

ÁLOMBÓL ÉBREDVE ELÉD BORULUNK, Jó**sá**gos, \* és az angyalok énekét zengjük neked, Nagy**ha**talmú: \* Szent, Szent, Szent vagy Iste**nünk**, \*’ az Istenszülő imái által **ir**galmazz nekünk!

1. zsoltárcsoport (6. kathizma: 37-45. zsoltár) után kathizmálion, 1. hang.

A HALÁSZOK a kereszt vesszejével széttépték a szónoki szövevé**nye**ket, \* az Ige hálójával pedig a nemzeteket fölvilágo**sí**tották, \* hogy téged, mint igaz Istent, híven dicsőít**se**nek. \* Azért neked, ki megerősítet**ted** őket, \* himnuszt énekelve így ki**ál**tunk: \* Dicsőség az Atyának és a **Fi**únak, \* dicsőség a velük egylényegű Szentlé**lek**nek, \* s dicsőség annak, aki a **vi**lá**got** \*’ az apostolok által megvi**lá**gosította.

**Elővers:** Az egész földre elhatott az ő szó**za**tuk, \* és a földkerekség határa**i**ra igéjük.

A FÖLDKEREKSÉG BÖLCS HALÁ**SZA**I \* akik átvettétek Istentől az e**gyütt**érzést, \* könyörögjetek most érettünk, kik így ki**ál**tunk: \* Tartsd meg, Uram, népedet és köz**sé**gedet, \* és az apostolok könyörgése**i** ál**tal** \*’ szabadítsd meg lelkünket minden kí**nos** gyötrelemtől!

***Dicsőség… most és…***

AZT, AKI A MENNYBEN anya nélkül szü**le**tett, \* minden felfogást és hallomást meghala**dó** módon \* a földön te atya nél**kül** szül**ted**. \*’ Imádd őt, Istenszülő **a** mi lelkünkért!

***A 2. zsoltárcsoport (7. kathizma: 46-54. zsoltár) után kathizmálion, 5. hang.***

SZEMLÉLŐDÉST ÉS **JÓ** CSELEKVÉST \* igyekezzünk Krisztusnak együtt föl**a**jánlani, \* hogy fenséges hatalmával támassza fel halálra **vált** elménket, \* mint egy újabb **ha**lott Lázárt! \* Hozzuk még elébe igaz tetteink pál**ma**ágait, \*’ és hangoztassuk: Áldott, a**ki** hozzánk jő!

***Dicsőség… most és…***

LELKEMNEK FÁJDALMAS SZEN**VE**DÉSEIT \* és testem gyöngeségét gyor**san** gyógyítsd meg, \* értelmem elhajlását **ál**lítsd helyre, \* egészen szeplőtelen **Is**tenszülő, \* és méltass arra, hogy nyu**godt** elmével \* tiszta énekeket ajánlhassunk a mindenség Ural**ko**dójának, \*’ és kérj még számomra bűn**bo**csánatot!

***A 3. zsoltárcsoport (8. kathizma: 55-63. zsoltár) után kathizmálion, 6. hang.***

MA MÁR MÁSODNAPJA ha**lott** Lázár, \* s gyászolják őt testvérei, Mári**a** és Márta, \* ahányszor csak sírkö**vét** látják. \* De már közeleg a Teremtő tanít**vá**nyaival, \* hogy zsákmányától megfossza **a** halált, \* és életet a**ján**dékozzon. \*’ Azért zengjük neki: Urunk, di**cső**ség neked!

***Dicsőség… most és…***

**SZENT**SÉGES **NAGY**ASSZONY, \* Krisztus Iste**nünk**nek Anyja, \* ki a mindenség Teremtőjét kifejezhetetlen mó**don** szülted, \* imádd a szent apostolokkal együtt az ő **ke**gyességét, \* hogy szabadítson meg bennünket a szenve**dé**sektől \*’ és adjon nekünk bűn**bo**csánatot!

***50. zsoltár, majd pedig az „Üdvözítsd…” ekténia.***

KÁNON:

Kathizma:

8. hang.

Lélekben látva a te verejtékedet és küz**del**medet, ó bölcs, \* töredelemmel töltjük meg lelkünket tel**je**sen, mi, hívek, \* és mindnyájan fel**buz**dulunk arra, \* hogy a mindenség Istené**nek** buzgó szívvel \* szent dalokat, dicsőítést **és** áldást zengjünk, \* téged szent ének**ben** magasztaljunk, \* és tenéked, az Úr szolgájának **hí**ven kiáltsuk: \* Esedezzél **Krisz**tus Istenhez, \* hogy adjon bűnbocsá**na**tot azoknak, \*’ akik buzgón ünneplik a te **szent** emlékedet!

Dicsőség... 3. hang. Minta: A te szüzességed...

A világ örömeit jám**bo**rul elhagytad, \* a mulandó gazdagságot a valóban e**nyész**hetetlennel \*\* és maradandóval fölcserélted, \* azért az összes szentekkel együtt di**cső**ítünk téged, \* és szentül megünnepeljük a **te** emlékedet. \*\* Azért esedezünk, Elek atya, \*’ hogy imáid által megnyerjük **a** nagy irgalmat.

Most és... Ugyanarra.

Megérthetetlen és **fel**foghatatlan \* a benned végbement félelmetes titok, Isten kedveltje, szent**sé**ges Nagyasszony. \*\* Mert a Körülhatárolhatatlant méhedben fogantad, \*\* és szeplőtelen véredből testet adva neki, megszülted. \*\* Esedezzél hozzá mindenkor, mint Fiadhoz, Tisztaságos, \*’ hogy üdvözítse **a** mi lelkünket!

### IV. ÓDA. 6. hang. Hallottam, Uram…

Lázárt máreltemették, és most a Mártával együttlévő gyászolók ott siratják a sírnál, s azt kívánják, hogy bárcsak ott lennél, Életadó!

A halál már ijedezni kezd, mert érzi, hogy te közeledsz feléje, Krisztus, s mivel te magad vagy az élet, megsemmisíted őt az egész világ előtt.

Dicsőség…

Egyszerű egység, nem alkotott, kezdet nélküli természet, kit a személyek Háromságában himnuszokkal magasztalunk, üdvözíts minket, kik hatalmad előtt hittel leborulunk!

***Most és…***

Az Atyától öröktől fogva született Fiút az időben szeplőtelenül hoztad e világra, Istenszülő. Milyen rendkívüli csoda! Szűz maradtál, noha gyermeket tápláltál!

Dicsőség néked, Istenünk, dicsőség néked!

Jertek, gyűljetek össze, kik a pusztában és a barlangokban vagytok, menjünk dicsőítő énekekkel a szamárháton jövő dicsőség Ura elé!

***Irmosz:***

### HALLOTTAM, URAM, híredet, \* és megdöbbentem, \* felismertem munkádat és megrendültem. \* Dicsőség a te erődnek, Uram!

#### VIII. ÓDA. Irmosz: *A te szentéletű ifjaid…*

Mária és Márta most siránkoznak, mert látják, hogy Lázár sírban fekszik. Ezért gyötrődve mondják: Ha Krisztus itt lett volna, nem halt volna meg a bátyánk.

Az alvilág készüljön fel megsemmisülésére, mert jön már az Élet, hogy felébressze Lázárt, aki majd így kiált fel: Áldjátok, énekeljétek és magasztaljátok az Urat mindörökké!

Áldjuk az Atyát, a Fiút és a Szentlelket…

Imádom a születésre és eredetre nézve kezdet nélküli Atyát, aki maga nemzette a Fiút, s egyúttal magasztalom az Atyával és Fiúval együtt tündöklő Szentlelket.

***Most és…***

Esedezzél mindenkor szünet nélkül, Szent Szűz, ahhoz, akit megmagyarázhatatlan módon megszültél, hogy mentse meg minden veszedelemtől azokat, akik bizalommal hozzád menekülnek!

Dicsőség néked, Istenünk, dicsőség néked!

Készítsük, hívek, a Királlyal való találkozásra az erények pálmaágait, s hangoztassuk: Áldjátok, énekeljétek és magasztaljátok az Urat mindörökké!

Dicsérjük, áldjuk, imádjuk az Urat…

***Irmosz:***

A TE SZENTÉLETŰ IFJAID a kemencében \* a kerubokat utánozták, \* midőn a háromszorszent éneket zengték: \* Áldjátok, énekeljétek \* és magasztaljátok az Urat mindörökké!

### **Az Istenszülőt magasztaló ének.**

#### IX. ÓDA. *A mag nélküli…*

Ma már másodnapja sírban van Lázár, s ezért nővérei, Mária és Márta őszintén könnyüket ontják. Krisztus azonban már érkezik szent apostolaival, hogy igen nagy csodát vigyen végbe.

Mindent elemésztő halál, pusztulásodra várj, és őreid vigyázzanak a zárakra, mert Krisztus egy szavával összezúzza kapuidat, amikor majd föltámasztja Lázárt. Őt nyeld csak el először, Alvilág! – kiáltja neked a próféta velünk együtt.

Dicsőség…

Az egyetlen egyszülött Fiúnak egyedüli szülő Atyja; s te, Fiú, aki az egyetlen világosságként sugároztál ki az egyetlen világosságtól, és te, egyetlen Istennek egyedülálló módon létező egyetlen Szentlelke, az Úrtól származó valóságos Úr, egységes Szentháromság, üdvözíts engem, ki isteni titkaidat hirdetem!

***Most és…***

A te szülésed csodája ámulatba ejt, Szeplőtelen! Hogyan foganhatod mag nélkül a megfoghatatlant? Mondd, hogyan maradhatsz szűzen, mikor, mint anya, szültél? Te, aki a természetfölötti módon jövőt hittel fogadtad, imádd szülöttedet, mert amit ő akar, mindent megtehet!

Dicsőség néked, Istenünk, dicsőség néked!

Már jön az Úr, az Írás szerint szamár vemhén ülve. Készüljetek, népek, hogy félelemmel, pálmaágakkal fogadjátok a mindenség királyát, a halál s az alvilág legyőzőjét, ki feltámasztja Lázárt.

***Irmosz:***

A MAG NÉLKÜLI FOGANTATÁSNAK \* titokteljes szülöttje, \* és férfit nem ismerő anyának \* szűzi gyümölcse: \* Isten születése \* megújítja a természeteket. \* Ezért téged. Istenünk Anyját, \* mi hívek, nemzedékeken át \* mindannyian \* igazhitűleg magasztalunk.

#### ***Fényének:***

Urunk, ki a világosságot fölragyogtattad, tisztítsd meg lelkünket is minden bűntől, apostolaidnak közbenjárása által, s üdvözíts engem, Uram!

***Dicséreti zsoltárok, olvasott doxológia, „Teljesítsük…” ekténia, majd pedig:***

Előverses sztihirák

**5. hang.**

JÖJJETEK MINDNYÁJAN, testvérek, még a **vég** előtt \* járuljunk tiszta szívvel az ir**gal**mas Istenhez! \* Ügyet se vessünk most megélhetésünk körülmé**nye**ire, \* hogy csak lelkünkre lehes**sen** gondunk! \* Vessük meg önmegtagadással a fa**lán**kság gyönyörét, \* s inkább az irgalmat gya**ko**roljuk, \* mert azzal az Írás szerint egyesek titkon angyalokat láttak **ven**dégül! \* Tápláljuk a szegények személyében azt, ki minket saját **tes**tével táplált! \* Öltsük magunkra azt, ki magát világossággal, mint köntössel kö**rül**vette, \* hogy a szeplőtelen Istenszülő és Szűz Anya közbenjá**rá**sára \* bocsánatot nyer**jünk** bűneinkre, \* s töredelmes lélekkel kiált**suk** hozzá: \* Urunk, szabadíts meg minket a baloldaliak kárho**za**tától, \* s méltass minket, hogy job**bod**ra állhassunk, \*’ mint irgalmas **és** emberszerető! *(2x)*

A KÍNVALLATÁ**SOK** KÖZÖTT \* örvendezéssel kiál**tot**ták a szentek. \* Ez a mi cserénk **az** Úrral! \* Mert a testben elszenvedett **kí**nokért \* a föltámadáskor tündöklő köntös**be** öltözhetünk, \* a megaláztatásokért ko**szo**rút ad, \* és a bilincsekért Para**di**csomot, \* a gonoszokra váró kárho**zat** helyett pedig \* angyalokkal közös **é**letet. \* Az ő imádságuk ré**vén**, Urunk, \*’ üdvö**zítsd** a mi lelkünket!

***Dicsőség… most és…***

HALLGASD MEG **SZA**VUNKAT, \* minden nemzedék közül elő**re** kiválasztott, \* s add meg lelkünknek, a**mit** kérünk, \* szabadíts meg minket szenvedélyeinktől és ba**ja**inktól, \* az apostolok köz**ben**járására, \* mert te mindent **meg**tehetsz, \*’ **mint** Istennek Anyja.

„Jó az Urat dicsérni…”, Háromszorszenttől a „Mi Atyánkig…”, majd tropár, 8. hang.

DICSŐSÉGED **TEMP**LOMÁBAN ÁLLVA \* azt gondoljuk, **a** mennyben vagyunk. \* Istenszülő, **menny**nek kapuja, \*’ nyisd meg nekünk **ir**galmad ajtaját!

***Uram, irgalmazz 40-szer, Dicsőség… most és… Ki a keruboknál…*** *Az Úr nevében adj áldást, atya!* ***Befejezés, mint a böjti vecsernyén, majd*** *e****lbocsátó.***